Document ID: /fineweb-2-swissfilter-quality_10-filterrobots/filtered/02823.jsonl.gz/126

Malonogometni turnir NK Dinamo iz Schaffhausena održan je u nedjelju 27. siječnja 2008. u dvorani Rhyfallhalle u Neuhausenu. Ovo je već 25. turnir koji organizira ovaj klub.
Nastupile su 24 momčadi iz Švicarske i susjedne Njemačke. Najviše uspjeha na turniru imala je momčad Fahrshule Slivar iz Schaffhausena koja je u finalnu utakmicu ušla nakon pobjede nad Croatiom iz Singena (4 : 0). U teškoj finalnoj utakmici porazili su Croatiu iz Appenzella s 1 : 0. Nihov igrač Amel Kijamentović ujedno je i najbolji igrač utakmice, a najbolji golman je Andreas Keller iz FC Beringen. FC Beringen je inače osvojio treće mjesto. Grupa hrvatskih tinejdžera okupljenih u momčadi pod imenom FC Arsenal nije uspjela, unatoč odličnoj igri, ući u finalne utakmice ali im je dodijeljen pokal za fair-play.
U stanci između dva dijela turnira održana je revijalna utakmica između veterana NK Dinamo i predstavnika Misijskog vijeća HKM Frauenfeld / Schaffhausen.
Za vrijeme cijelog turnira je posjeta bila dobra. Kako je taj dan Hrvatska igrala finalnu utakmicu protiv Danske na Europskom prvenstvu u rukometu u podrumskim prostorijama bio je postavljen televizor. Tu je predsjednik kluba Miro Čavka, uz pomoć sponzora, podijelio nagrade najuspješnijim ekipama i zaželio da se opet svi okupe na ovom turniru i naredne godine.
Ivan Ivić